სპერქეოსი

სპერქეოსი () — მდინარე ცენტრალურ საბერძნეთში. სათავე აქვს ტიმფრისტოსის მთის სამხრეთ-აღმოსავლეთ კალთაზე. მიედინება ჩრდილო-აღმოსავლეთისაკენ. სიგრძე 82 კმ. ზემო დინებაში მთის მდინარეა, შემდეგ დაბლობზე გამოდის, სადაც ფართო ხეობას ივითარებს. დაბლობზე გასვლისას მდინარის ნაპირზე გაშენებულია ქალაქი მაკრაკომიი, ხოლო შესართავთან ახლოს მდებარეობს ქალაქი ლამია. ერთვის ეგეოსის ზღვის მალიის ყურეს. სპერქეოსის შესართავი ჭაობიანი და წყალ-ჭაობიანია. ქვემო დინებაში განვითარებულია სოფლის მეურნეობა. 

იხილეთ აგრეთვე
 საბერძნეთის მდინარეების სია

ლიტერატურა
 Ernst Meyer: Spercheios. In: Der Kleine Pauly (KlP). Band 5, Stuttgart 1975, Sp. 303.
 Thermopylen. In: Brockhaus Enzyklopädie, Bd. 18, S. 640, Wiesbaden 1973, ISBN 3-7653-0000-4.

კატეგორია:საბერძნეთის მდინარეები